CELEX: 62010TB0271(01)
Language: el
Date: 2014-07-10 00:00:00
Title: Υπόθεση T-271/10: Διάταξη του Γενικού Δικαστηρίου της 10ης Ιουλίου 2014 — H κατά Συμβουλίου κ.λπ. (Προσφυγή ακυρώσεως — Αγωγή αποζημιώσεως — Κοινή εξωτερική πολιτική και πολιτική ασφαλείας — Εθνικός εμπειρογνώμων αποσπασμένος στην ΑΑΕΕ στη Βοσνία Ερζεγοβίνη — Απόφαση περί ανατοποθετήσεως — Αναρμοδιότητα του Γενικού Δικαστηρίου — Απαράδεκτο)

15.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 315/48
            
         Διάταξη του Γενικού Δικαστηρίου της 10ης Ιουλίου 2014 — H κατά Συμβουλίου κ.λπ.
   (Υπόθεση T-271/10) (1)
   
   ((Προσφυγή ακυρώσεως - Αγωγή αποζημιώσεως - Κοινή εξωτερική πολιτική και πολιτική ασφαλείας - Εθνικός εμπειρογνώμων αποσπασμένος στην ΑΑΕΕ στη Βοσνία Ερζεγοβίνη - Απόφαση περί ανατοποθετήσεως - Αναρμοδιότητα του Γενικού Δικαστηρίου - Απαράδεκτο))
   2014/C 315/82
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: H (Κατάνια, Ιταλία) (εκπρόσωποι: αρχικώς C. Mereu και M. Velardo, στη συνέχεια M. Velardo, δικηγόροι)
   
      Καθών-εναγόμενοι: Συμβούλιο της Ευρωπαϊκής Ένωσης (εκπρόσωποι: A. Vitro, G. Marhic και M.-M. Joséphidès)· Ευρωπαϊκή Επιτροπή (εκπρόσωποι: F. Erlbacher και B. Eggers)· και Αστυνομική Αποστολή της Ευρωπαϊκής Ένωσης στη Βοσνία-Ερζεγοβίνη (EUPM) (Σεράγεβο, Βοσνία Ερζεγοβίνη)
   
      Αντικείμενο
   
   Πρώτον, αίτημα ακυρώσεως, αφενός, της υπογραφείσας από τον Προϊστάμενο Προσωπικού της EUPM αποφάσεως της 7ης Απριλίου 2010, με την οποία η προσφεύγουσα τοποθετήθηκε, αντί της προηγούμενης θέσεως της, στη θέση «Criminal Justice Adviser — Prosecutor», στο περιφερειακό γραφείο στην Μπάνια Λούκα (Βοσνία-Ερζεγοβίνη) και, αφετέρου, εφόσον κριθεί αναγκαίο, της επιβεβαιωτικής αποφάσεως της 30ής Απριλίου 2010, την οποία υπέγραψε ο Αρχηγός αποστολής κατά την έννοια του άρθρου 6 της αποφάσεως 2009/906/ΚΕΠΠΑ του Συμβουλίου, της 8ης Δεκεμβρίου 2009, σχετικά με την Αστυνομική Αποστολή της Ευρωπαϊκής Ένωσης (EUPM) στη Βοσνία-Ερζεγοβίνη (ΒΑ) (ΕΕ L 322, σ. 22), και, δεύτερον, αίτημα αποζημιώσεως.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή-αγωγή ως απαράδεκτη.
            
         
               2)
            
            
               Η H φέρει, πέραν των δικών της δικαστικών εξόδων, και εκείνα στα οποία υποβλήθηκαν το Συμβούλιο της Ευρωπαϊκής Ένωσης και η Ευρωπαϊκή Επιτροπή.
            
         
      (1)  ΕΕ C 221 της 14.8.2010.